《送野士弘状元扶侍还京》
明代·蓝智

曾叩中天虎豹关，遥瞻华盖觐天颜。春风綵笔金銮殿，晓日宫花玉笋班。

兵甲十年为客久，楼船五月侍亲还。明年骢马来南国，肯访茆茨过此山。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。